Jacobine Marie Gjertz

Jacobine Marie Gjertz (født 11. januar 1857 i Arendal, død 4. januar 1946) var en norsk forfatter.

Jacobine Marie Gjertz var datter av Christian August Gjertz og Jacobine Marie Holders, og brordatter av pianistinnen Jacobine Gjertz. Hun vokste opp som pleiedatter hos sin onkel, sorenskriver Hjalmar Balduin Gjertz. Hun forble ugift.

Jacobine Marie Gjertz arbeidet omkring år 1900 med litterære tekster, og kom i 1902 med sin første bok, fortellingen Sterke Baand, under psevdonymet Agnes Morriz. I årene som fulgte, skrev hun trolig flere litterære tekster, og det er kjent at hun skrev føljetongen Fru Hedvigs julekveld i magasinet Urds julehefte i 1915.

I 1926 utkom hennes bok Historien om Jeanne d'Arc – Frankrikes befrier.

Bibliografi 
 1902: Sterke Baand, fortelling, Kristiania (under psevdonymet Agnes Morris)
 1926: Historien om Jeanne d'Arc – Frankrikes befrier, Helge Erichsen, Oslo

Referanser

Kilder 
 

Norske forfattere
Personer fra Arendal kommune